NORAKSTS

|  |  |
| --- | --- |
| 29.10.2020. | Nr.17/2 |

**ILGTERMIŅA AIZŅĒMUMA ŅEMŠANA**

**ERAF PROJEKTA “JELGAVAS PILSĒTAS PAŠVALDĪBAS POLICIJAS ĒKAS ENERGOEFEKTIVITĀTES PAAUGSTINĀŠANA” ĪSTENOŠANAI**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, Jelgavas pilsētas attīstības programmas 2014.-2020.gadam, investīciju plāna 4.nodaļas “Jelgavas pilsētas plānotie ITI projekti” 5.10.3.1. punktu “Jelgavas pilsētas pašvaldības policijas ēkas energoefektivitātes paaugstināšana”, Jelgavas pilsētas domes 2020.gada 28.janvāra lēmumu Nr.2/8 “Projekta “Jelgavas pilsētas pašvaldības policijas ēkas energoefektivitātes paaugstināšana “iesnieguma iesniegšana” 2.punktu un Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu ERAF projekta “Jelgavas pilsētas pašvaldības policijas ēkas energoefektivitātes paaugstināšana” īstenošanai 223 251,90 *euro* (divi simti divdesmit trīs tūkstoši divi simti piecdesmit viens *euro* 90 *centi*) uz 20 gadiem, sadalot attiecīgi pa gadiem:
   1. 2020.gadā – 113 354,18 *euro* (viens simts trīspadsmit tūkstoši trīs simti piecdesmit četri *euro* 18 *centi*);
   2. 2021.gadā – 109 897,72 *euro* (viens simts deviņi tūkstoši astoņi simti deviņdesmit septiņi *euro* 72 *centi*).
2. Aizņēmuma pamatsummas atmaksu sākt ar 2023.gada 20.decembri.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 29.oktobrī